Ozimandias

Me miti wandi-sha fon landa dal gulao.
Ta shwo: in sahra dar, on ramla-ney surfas
Dwa ston-ney gamba stan, sin tronka, gran e gao.
Bli li, haf-sinki-ney, zai lagi kreken fas. 
Sey ston-ney fas do fruna es gamande,
It shwo: es jen do lenge emosion,
Abyasi-ney a moki e komandi.
In ston da skulpter stampi-te pasion.
Ye word' on pedestal kel zai dekadi:
"Me, Osimandias, zuy mahtaful in mund'.
Kan may gunturas, oo yu regas, e denadi!"
Ye sirkum nixa hi bli toy ruina-resta,
Sinfin-ney ramla sol pa oli char taraf,
Sinjen-ney sahra sol pa esta e pa westa.